Gyermeknap Siklóson 👨‍👩‍👧‍👦 2025
2025-05-24 10:00 - 15:30 UTC | Siklósi Vár, Vajda János tér 8., Siklós, Baranya, 7800, Magyarország
Gyermeknap Siklóson is lesz, hasonlóan a tavalyi rendezvényhez – a várban!
Időpont: 2025.05.24. 10:00 – 15:30 között.
Gyermeknap Siklóson – egész napos programok:

Légvár
Lovagoltatás
Cukorágyú
Arcfestés
Kézműves Foglalkozások
Rendőrség
Vaklufis

Gyermeknap Siklóson – fellépők:

10:00 – Ringató Gyerekkoncert
11:00 – Farkasházi Réka És A Tintanyúl
12:00 – Bűvész Csárdi Milán
12:30 – Batthyány Kázmér Általános Iskola Előadása
13:00 – Köztársaság Téri Óvoda Előadása
13:30 – Dózsa Utcai Óvoda Előadása
14:00 – L’artistic Társulat – Stitch És Barátai Előadás
15:30 – Mesefilm Vetítés – Vuk

Nemzeti Összetartozás Napja a Siklósi Várban
2025-06-04 20:30 - 21:00
Nemzeti Összetartozás Napja alkalmából rendezvény 2025.06.04-én szerdán 20:30-kor a Siklósi Várkertben – hasonlóan a tavalyi évhez!
A Nemzeti Összetartozás Napja – amelyet minden év június 4-én tartunk – a magyar nemzet egyik legfontosabb emléknapja. Ezen a napon emlékezünk meg az 1920-as trianoni békeszerződés aláírásáról, amely a történelmi Magyarország területének nagy részét elcsatolta, és több millió magyar került határon kívülre. Azonban ez a nap nem csak a veszteségről, hanem leginkább az összetartozás erejéről szól.
A Nemzeti Összetartozás Napját a magyar Országgyűlés 2010-ben nyilvánította hivatalos emléknappá, hangsúlyozva, hogy a magyar nemzet tagjai – éljenek bárhol a világon – összetartoznak. Ez a nap lehetőséget ad arra, hogy megerősítsük a kapcsolatot a határon túli magyar közösségekkel, és közösen emlékezzünk múltunkra, hagyományainkra, értékeinkre.
Az ország számos pontján és a külhoni magyar területeken is tartanak megemlékezéseket, iskolai programokat, koszorúzásokat és kulturális rendezvényeket. Ilyenkor különösen fontos az összefogás, a közös nyelv, kultúra és történelem tudatosítása, amely nem ismer határokat.
A Nemzeti Összetartozás Napja tehát nem csupán emlékezés, hanem egy figyelmeztetés is: bármilyen történelmi tragédia érjen is bennünket, a magyarság lelki és kulturális egysége örök érték, amelyet ápolnunk és továbbadnunk kell a jövő generációinak. Ez az összetartozás ad erőt, reményt és jövőképet minden magyarnak, szerte a világban.
A 2010-ben törvénybe foglalt emléknap az 1920-as trianoni békeszerződés aláírásának évfordulójára való emlékezés céljából jött létre.
Nemzeti Összetartozás Napja Siklós – 2025
Siklós Város Önkormányzatának támogatásával az idei évben is megrendezésre kerül Siklóson a Nemzeti Összetartozás Napja, melyen a tavalyi évben több mint 1000 néző volt jelen.
A megelőző évekhez hasonlóan idén is igyekeztünk ugyanolyan szívhez szóló, de mégis változatos produkciót összerakni.
Legyünk minél többen 2025.06.04- én a siklósi várkertben, mert habár a határok akkor szétszakítottak minket, de soha nem szűnhet meg az a kapocs, mely összeköt minden magyart. Véleményünk szerint ettől egy a Magyar Nemzet, és benne magyar mindenki, aki ezt magáénak érzi.

Emlékműsor
Koncert
Őrtűz gyújtás

Kutyaparádé Siklóson 🐕
2025-06-14
Kutyaparádé Siklóson – kutyabarátok számára egy érdekes programlehetőség, mely 2025-ben is megrendezésre kerül!
A III.Kutyaparádénak is az előző évhez hasonlóan a Siklósi Várkert ad otthont 2025.06.14-én szombaton Siklós Város Önkormányzatának támogatásával.
Ez a rendezvény arra hivatott, hogy az emberek és kutyáik kapcsolata még jobban elmélyülhessen olyan lehetőségek által, amely szórakoztató, tartalmas időtöltést is jelent. Mindemellett az idelátogatóknak bemutatókkal, előadásokkal, izgalmas programokkal is szeretnének a szervezők kedveskedni. Így nem csak a kutyatulajdonosok találják meg a kellemes kikapcsolódás lehetőségét, hanem bárki, aki nyitott az új izgalmakra.

A rendezvény nem csupán egy sportesemény, hanem egy kutyás ünnep, ahol a szervezők célul tűzték ki a felelős állattartás előre mozdítását is. Valamint bemutatják, hogy miért is szenvedélyünk a kutya. A II.Kutyaparádén megismerhetik a szolgálati jellegű őrző-védő, agility jellegű akadálypályával, az engedelmes feladatok végrehajtásának kihívásaival, valamint a kutyás akadályfutás erőpróbájával is.
III. Kutyaparádé Siklóson – részletek
Versenyek, tréningek:

szolgálati őzrő-védő
éjszakai őrző-védő (tréning)
agility jellegű akadály verseny
kutyás akadályfutás
obedience jellegű ügyességi verseny

Előadások:

Patai Árpád /kutya a családban/
dr. Pénzes Gabriella állatorvos-babvet

További programok:

lovas bemutatók
állatsimogató
kézműves vásár
kutyás bemutatók
Baranya Vármegyei Büntetésvégrehajtási Intézet – Mecsek Műveleti Csoport és a Kutyás Szolgálatának bemutatója

Nevezés: siklós.kutyaparade@gmail.com
Kutyaparádé Siklóson – 2025.06.14. – programfüzet

Siklósi Szalon 2025
2025-06-14 - 2025-09-01
Siklósi Szalon 2025: a vár minden évben szalonná avanzsál a nyári időszakra, ami egy festőművészeti kiállítást foglal magában a kiállítóteremben.
Idén ez az időszak 2025.06.14. – 2025.09.01. közé esik, naponta 10:00 – 18:00 között.
Megnyitó: 2025.06.14., 18:00
Siklósi Szalon – a történet
A Siklósi Szalon egy évente megrendezett képzőművészeti tárlat, amely 1991 óta gazdagítja Siklós kulturális életét. Az eseményt a Siklósi Várszínház Nonprofit Kft. és a helyi önkormányzat szervezi, eredetileg a Villányi és siklósi művésztelepek alkotóinak bemutatkozásaként indult, mára pedig mintegy 70 alkotót fog össze!
A kiállítás helyszíne minden nyáron a Siklósi Vár emeleti galériája, ahol a tárlat jellegéből fakadóan akár 50 000 látogató is megfordul évente. Az esemény igen sikeres, melyet a tavalyi év is remekül bizonyított!
Meghívó
A Siklósi Várszínház Kft. és Siklós Város Önkormányzata tisztelettel meghívja Önt, kedves családját és barátait a SIKLÓSI SZALON kiállításának megnyitójára 2025. június 14-én (szombaton) 18:00 órára a Siklósi Vár emeleti kiállítótermébe.
A vendégeket köszönti: Riegl Gábor Siklós város polgármestere
A kiállítást megnyitja: Dr. Cs. Tóth János művészettörténész
Közreműködik: Németh János színművész
18.30-kor koncert a Várkápolnában. Közreműködnek:

Inhoff Ede trombitaművész
Rózsa Bernadett magánénekes
és a Dolce Hegedűegyüttes

A kiállítást rendezte: Baky Péter festőművész
A kiállítás kurátora: Kovács Ferenc festőművész

Este a teraszon 🌠 Siklósi Vár
2025-07-11 20:00 - 23:59
Este a teraszon – impozáns látványt nyújt a Siklósi Vár teraszáról a csodás baranyai táj, főleg egy fülledt esti naplementében, hideg italok és kellemes zene társaságában: folytatódik az „Egy este a teraszon” programsorozat a korábbi évek után is!
A páratlan és szemet gyönyörködtető táj, a kellemesen csengő zenék és a finomabbnál finomabb italok lehetőségét igazán kihasználhatjuk a vár teraszán található kávézóban, így 2025.07.11-én szombaton este is, 20:00 – 0:00 között.

Skybar hangulat
Hűsítő italok
Finom falatok

A belépés ingyenes, de asztalfoglaláshoz kötött.
Asztalfoglalás: siklosivarfoglalas@gmail.com vagy üzenetben a vár oldalán
Ha egy este a Xavinban szállnak meg, de részesei lennének ennek a környékbeli programnak is, itt az alkalom, keressék fel a Várkávézót!
